Woord: keisersneeArgieffoto Woord: keisersnee Betekenis: sny in die buikwand tot in die baarmoeder om ‘n baba tydens ‘n moeilike geboorte te verlos Waar kom dit vandaan? Wie sou die keiser wees waarna die chirurgiese proses verwys? Nieteenstaande al die bronne wat die Romeinse keiser Julius Caesar se geboorte met die ontstaan van die woord verbind (Engels caesarian section), is hy op natuurlike wyse gebore. Dit is bekend dat daar in sy leeftyd (c. 100 – 44 v.C.) al sulke operasies gedoen is, maar die moeder het sonder uitsondering gesterf. Latyn cæso beteken “uit die baarmoeder gesny”. Julius se moeder, Aurelia, was volgens geskiedskrywers ‘n groot invloed in sy lewe en is op ‘n rype ouderdom oorlede. Caesar se roem was sodanig dat sy titel Caesar as Kaiser in Duitsland, tsaar in die Slawiese tale en gayşar in die tale van die Islamitiese wêreld oorgedra is. Dié interessante brokkie is in Anton F. Prinsloo se boek, ‘n Dief aan die kers – skelm woorde deur die eeue gepubliseer. Uitgewers: Pharos Prys: R250-00* * Prys onderhewig aan verandering